ai4bharat/Pralekha huggingface dataset:
প্রধানমন্ত্রীরদপ্তর
“অ্যাবাডন্স ইন মিলেটস্” গানে খাদ্য নিরাপত্তার এবং ক্ষুধা দূরীকরণের গুরুত্বপূর্ণ বিষয়গুলি সৃজনশীলভাবে অন্তর্ভুক্ত করা হয়েছে : প্রধানমন্ত্রী
নতুন দিল্লি, ১৬ জুন ,২০২৩
প্রধানমন্ত্রী শ্রী নরেন্দ্র মোদী বলেছেন, শ্রী অন্ন অথবা মোটা দানার শস্য – জোয়ার, বাজরা ও রাগির প্রচুর স্বাস্থ্যকর উপাদান রয়েছে ।
রাষ্ট্রসংঘে ২০২৩ সালকে আন্তর্জাতিক মিলেট বর্ষ হিসেবে ঘোষণা করার জন্য প্রধানমন্ত্রী যে উদ্যোগ নিয়েছিলেন, তাতে অনুপ্রাণিত হয়ে গ্র্যামী পুরস্কার বিজয়ী ভারতীয়–মার্কিন গায়িকা ফালু একটি গান রচনা করেছেন । এক ট্যুইট বার্তায় তিনি জানিয়েছেন, প্রধানমন্ত্রীর সঙ্গে আলোচনাক্রমে জোয়ার, বাজরা ও রাগিকে জনপ্রিয় করে তুলতে, কৃষকদের এগুলির উৎপাদনে সহায়তা করতে এবং পৃথিবী থেকে ক্ষুধা দূরীকরণের জন্য একটি গান লিখেছেন ।
এই ট্যুইটের প্রত্যুত্তরে প্রধানমন্ত্রী বলেছেন;
“@FaluMusic দারুণ এক উদ্যোগ নিয়েছেন! শ্রী অন্ন অথবা জোয়ার, বাজরা, রাগির মধ্যে পুষ্টিকর প্রচুর উপাদান রয়েছে । এই গানে খাদ্য নিরাপত্তা ও ক্ষুধা দূরীকরণের বিষয়ে গুরুত্বপূর্ণ তথ্য সৃজনশীলভাবে মিশ্রিত হয়েছে ।”
CG/CB/NR…
(Visitor Counter : 67
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৬২ কোটি ৭৩ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৩ কোটি ৮৩ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ২৪ জানুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৬২ কোটি ৭৩ লক্ষ ৬ হাজার ৭২৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৩ কোটি ৮৩ লক্ষ ৩ হাজার ১১৬টি টিকার ডোজ হাতে রয়েছে।
CG/CB/SB
(Visitor Counter : 99
পরিবেশওঅরণ্যমন্ত্রক
প্লাস্টিক বর্জ্য ব্যবস্থাপনা এবং একবার ব্যবহারযোগ্য প্লাস্টিক নিষিদ্ধ করার মতো বিভিন্ন পদক্ষেপের মধ্য দিয়ে পরিবেশকে পরিচ্ছন্ন রাখতে মানুষের মধ্যে সচেতনতা গড়ে তোলার উদ্যোগ
নয়াদিল্লি, ২৫ জুলাই, ২০২২
কেন্দ্রীয় পরিবেশ, বন ও জলবায়ু পরিবর্তন মন্ত্রক পরিবেশে একবার ব্যবহারযোগ্য প্লাস্টিকের বিরূপ প্রভাব থেকে রক্ষা করতে ২০২১এর ১২ আগস্ট প্লাস্টিক বর্জ্য ব্যবস্থাপনা সংশোধিত নিয়মাবলী, ২০২১এর বিজ্ঞপ্তি জারি করেছে। এ বছরের পয়লা জুলাই থেকে এটি কার্যকর হয়েছে। এর মধ্য দিয়ে একবার ব্যবহারযোগ্য প্লাস্টিক নিষিদ্ধ করা হয়েছে। এই ধরনের প্লাস্টিক পরিবেশের সর্বত্র বিরূপ প্রভাব বিস্তার করে। ২০১৬ সালে প্লাস্টিক বর্জ্য ব্যবস্থাপনা নিয়মাবলীকে কার্যকর করা এবং একবার ব্যবহারযোগ্য প্লাস্টিককে যথাযথভাবে নিষিদ্ধ করার ক্ষেত্রে রাজ্য অথবা কেন্দ্রশাসিত অঞ্চলগুলির মুখ্যসচিবের নেতৃত্বে একটি বিশেষ টাস্ক ফোর্স গঠিত হয়েছে। কেন্দ্র, রাজ্য ও কেন্দ্রশাসিত অঞ্চলগুলিকে ইতোমধ্যেই এ বাবদ অতিরিক্ত অর্থ বরাদ্দ করেছে।
২০১৪ থেকে ২০২১ সময়কালে স্বচ্ছ ভারত মিশন আর্বান প্রকল্প কার্যকর হয়েছে এবং ২০২১ থেকে ২০২৬ শুরু হয়েছে স্বচ্ছ ভারত মিশন আর্বান প্রকল্প ২.০। এর মাধ্যমে বিভিন্ন কেন্দ্রীয় মন্ত্রক ও সরকারি প্রতিষ্ঠান প্লাস্টিকের ক্ষতিকর প্রভাব সম্পর্কে মানুষের মধ্যে সচেতনতা গড়ে তোলার উদ্যোগ নিয়েছে, যার মধ্যে উল্লেখযোগ্য হল :
২০১৯ সালে দেশের ৫০টি সমুদ্র সৈকতে ‘স্বচ্ছতা হি সেবা’ কর্মসূচির মাধ্যমে পরিষ্কার করার উদ্যোগ নেওয়া হয়। একবার ব্যবহারযোগ্য প্লাস্টিকের বিষয়ে সচেতনতা গড়ে তুলতে স্কুলের ছাত্রছাত্রীদের নিয়ে দেশজুড়ে রচনা প্রতিযোগিতার ব্যবস্থা করা হয়। ২০২১ সালে দেশে প্লাস্টিক সংক্রান্ত চ্যালেঞ্জ শীর্ষক হ্যাকাথনের আয়োজন করা হয়েছে। আজাদি কা অমৃত মহোৎসব উদযাপনের অঙ্গ হিসেবে ২০২১এর চৌঠা থেকে ১০ই অক্টোবর একবার ব্যবহারযোগ্য প্লাস্টিক যাতে আর কেউ ব্যবহার না করেন তার জন্য নানা ধরনের জনসচেতনতামূলক কর্মসূচি পালন করা হয়।
এ বছরের ৫ই এপ্রিল একবার ব্যবহারযোগ্য প্লাস্টিকের ব্যবহার সম্পূর্ণ সফলভাবে কার্যকর করার জন্য অনলাইনে বেশ কিছু উদ্যোগ নেওয়া হয়। এর মধ্যে রয়েছে গৃহীত পরিকল্পনাগুলি যথাযথ বাস্তবায়ন হচ্ছে কি না সে বিষয়ে জাতীয় স্তরে একটি ড্যাশবোর্ডের মাধ্যমে নজর রাখা, অনলাইন পোর্টালে প্লাস্টিক উৎপাদকদের সচেতন করা, একবার ব্যবহারযোগ্য প্লাস্টিকের জন্য একটি বিশেষ নজরদারি ব্যবস্থা চালু ও এ সংক্রান্ত অভিযোগ দায়ের করার জন্য একটি অ্যাপের সূচনা।
লোকসভায় সোমবার এক প্রশ্নের লিখিত জবাবে এই তথ্য জানিয়েছেন কেন্দ্রীয় পরিবেশ, বন ও জলবায়ু পরিবর্তন মন্ত্রকের প্রতিমন্ত্রী শ্রী অশ্বিনী কুমার চৌবে।
PG/CB/NS
(Visitor Counter : 132
প্রধানমন্ত্রীরদপ্তর
মিলাদ-উন-নবী উপলক্ষে দেশবাসীকে শুভেচ্ছা জানিয়েছেন প্রধানমন্ত্রী
নতুন দিল্লি, ৩০ অক্টোবর, ২০২০
প্রধানমন্ত্রী শ্রী নরেন্দ্র মোদী মিলাদ-উন-নবী উপলক্ষে দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, "মিলাদ-উন-নবী উপলক্ষে সকলকে শুভেচ্ছা। আশা করি এই দিনটি সর্বত্র সহানুভূতি ও ভ্রাতৃত্ববোধকে আরও বাড়িয়ে তুলবে । সবাই সুস্থ ও সুখী থাকুক । ঈদ মোবারক!"
CG/SS
(
প্রতিরক্ষামন্ত্রক
ভারতীয় নৌবাহিনীর ব্যক্তিগত সুরক্ষামূলক সরঞ্জাম , আইএনএমএএস-এর  ছাড়পত্র পেয়েছে
নতুন দিল্লি, ৭ মে, ২০২০
ভারতীয় নৌবাহিনীর ব্যক্তিগত সুরক্ষামূলক সরঞ্জাম , আইএনএমএএস-এর  ছাড়পত্র পেয়েছে।ভারতীয় নৌবাহিনীর নকশায় তৈরী ব্যক্তিগত সুরক্ষা সরঞ্জাম , দিল্লির আইএনএমএএস-এ পরীক্ষা করা হয়, এই ডিআরডিও সংস্থাটি পিপিইর পরীক্ষা করে এবং শংসাপত্র দিয়ে থাকে ।উল্লেখ্য বর্তমান কোভিড -১৯ জনিত পরিস্থিতিতে প্রচুর পরিমানে পিপিই উৎপাদন ও তার ব্যাপক ব্যবহার হচ্ছে এবং এব্যাপারে প্রয়োজনীয় শংসাপত্র দেওয়া হয়েছে।
কোভিড-১৯ মহামারী চলাকালীন ব্যক্তিগত সুরক্ষামূলক সরঞ্জামের  অভাব গুরুতর উদ্বেগের কারণ হয়ে দাঁড়িয়েছে, এ ধরনের সরঞ্জামের অপ্রতুলতায় স্বাস্থ্যসেবা কর্মীরা নিরাপত্তাহীনতায় ভোগেন এবং তাদের মনোবলের ক্ষেত্রেও বিরূপ প্রভাব সৃষ্টি হয়।
এই পিপিইগুলি সঠিক কিনা তা পরীক্ষার জন্য বেশ কঠিন মাপকাঠি তৈরী করা হয়েছে। আইসিএমআর এবং এমওএইচএফডাব্লু এই মাপকাঠি তৈরী করেছে।
কোভিড-১৯ এর বিরুদ্ধে লড়াইয়ে ভারতীয় নৌবাহিনী যে কোনরকম চ্যালেঞ্জ গ্রহণে সর্বদা প্রস্তুত রয়েছে। ইনোভেশন সেল, ন্যাভাল মেডিসিন ইনস্টিটিউট, মুম্বই এবং ন্যাভাল ডকইয়ার্ড মুম্বাই এর একটি দল পিপিইর নকশা তৈরী ও উৎপাদনে সহযোগিতা করেছে।
পিপিইর পরীক্ষা ও শংসাপত্র দেওয়ার দায়িত্বপ্রাপ্ত ডিআরডিও সংস্থা দিল্লির আইএনএমএএস পিপিইগুলির পরীক্ষা করেছে।
পিপিই-গুলি ৬/৬ সিন্থেটিক ব্লাড পেনিট্রেশন রেজিস্টান্স পরীক্ষায় উত্তীর্ণ হয়েছে।  কোভিড-১৯ জনিত সংকটজনক পরিস্থিতিতে এর ব্যাপক উৎপাদন ও ব্যবহারের শংসাপত্র প্রদান করা হয়েছে।
এই পিপিই-গুলির বৈশিষ্ট্য হচ্ছে এগুলির নকশা সহজ সরল এবং এগুলি কম খরচে বানানো যায়। সাধারণ গাউন তৈরী করার সংস্থাগুলিই এগুলি প্রস্তুত করতে পারে। এতে ব্যবহৃত কাপড়ে হাওয়া চলাচল করতে পারে তাই এটি আরামদায়ক এবং একইসঙ্গে ব্যবহারের দিক থেকেও অনেক নিরাপদ।
এই পিপিই-গুলির দাম বাজার চলতি অন্যান্য পিপিই-গুলির তুলনায় অনেক কম।
(CG/TG
স্বাস্থ্যওপরিবারকল্যাণমন্ত্রক
ভারত সরকার রাজ্য/কেন্দ্রশাসিত অঞ্চলগুলিকে এপর্যন্ত বিনামূল্যে ১৬.৩৭ কোটিরও বেশি টিকার ডোজ সরবরাহ করেছে
নতুন দিল্লি, ০১ মে, ২০২১
ভারত সরকার কোভিড-১৯ অতিমারীর বিরুদ্ধে লড়াইয়ে সামনের সারিতে রয়েছে। এই অতিমারীর বিরুদ্ধে লড়াইয়ে ভারত সরকারের ৫টি গুরুত্বপূর্ণ কৌশলের মধ্যে অন্যতম হল টিকারণ প্রক্রিয়া।
কোভিড-১৯ টিকাকরণ প্রক্রিয়ার গতি আনতে আজ থেকে তৃতীয় পর্যায়ের টিকাদান কৌশল কার্যকর করা হয়েছে। গত ২৮ এপ্রিল থেকে এই পর্যায়ে নতুন যোগ্য ব্যক্তিদের নাম নথিভুক্তকরণ প্রক্রিয়া শুরু হয়েছে। যোগ্য সুবিধাভোগীরা কোউইন পোর্টাল  অথবা আরোগ্য সেতু অ্যাপের মাধ্যমে নাম নথিভু্ক্ত করতে পারবেন।
ভারত সরকার রাজ্য ও কেন্দ্রশাসিত অঞ্চলগুলিকে এপর্যন্ত বিনামূল্যে ১৬.৩৭ কোটি  টিকার ডোজ সরবরাহ করেছে। এর মধ্যে  অপচয় সহ মোট ১৫ কোটি ৫৮ লক্ষ ৪৮ হাজার ৭৮২টি টিকার ডোজ ব্যবহার করা হয়েছে।
রাজ্য/কেন্দ্রশাসিত অঞ্চলগুলির কাছে এখনও পর্যন্ত ৭৯ লক্ষ  কোভিড টিকার ডোজ মজুত রয়েছে।
এছাড়াও আগামী তিন দিনে রাজ্য/কেন্দ্রশাসিত অঞ্চলগুলিকে ১৭ লক্ষ ৩১ হাজার ১১০টি টিকার ডোজ দেওয়া হবে।
কোভিড-১৯ টিকাদানের তৃতীয় পর্যায়ের কৌশলের অঙ্গ হিসেবে কেন্দ্রীয় স্বাস্থ্য ও পরিবার কল্যাণ মন্ত্রকের সুপারিশ অনুসারে সমস্ত রাজ্য/কেন্দ্রশাসিত অঞ্চলগুলিকে ৪৫ বছর বা তার বেশি বয়সীদের টিকাকরণের সংখ্যা সম্পর্কে অবহিত করা হয়েছে। এই বয়সের সুবিধাভোগীদের বিনামূল্যে টিকার ডোজ দেওয়া হবে।
রাজ্য/কেন্দ্রশাসিত অঞ্চলগুলিকে কেন্দ্রীয় সরকার বিনামূল্যে যে টিকা সরবরাহ করেছে তার বিস্তারিত তথ্য নীচে দেওয়া হয়েছে।
কেন্দ্রীয় সরকারের মাধ্যমে চলতি বছরের মে মাসের প্রথম ১৫ দিনের জন্য রাজ্য/কেন্দ্রশাসিত অঞ্চলগুলিকে বারাদ্দ করা কোভিশিল্ড ও কোভ্যাকসিন টিকার বিস্তারিত তথ্য হল নিম্নরূপ –
SC/SS/SKD/
(Visitor Counter : 157
কেন্দ্রীয়মন্ত্রিসভা
শ্রী গুরুনানক দেবজির ৫৫০তম জন্মবার্ষিকী উদযাপনের প্রস্তাবে কেন্দ্রীয় মন্ত্রিসভার অনুমোদন
নয়াদিল্লি, ২২ নভেম্বর, ২০১৮
নতুন দিল্লীতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৃহস্পতিবারের  বৈঠকে আগামী বছর শ্রী গুরুনানক দেবজির ৫৫০তম জন্মবার্ষিকী উদযাপনের প্রস্তাবটি অনুমোদিত হয়েছে। বিভিন্ন রাজ্য সরকার এবং বিদেশে ভারতীয় মিশনগুলির সঙ্গে দেশে এবং বিদেশে যথাযোগ্য মর্যাদায় গুরুনানক দেবজির জন্মবার্ষিকী উদযাপনের সিদ্ধান্ত নেওয়া হয়েছে। গুরুনানক দেবজি ভালোবাসা, করুণা, শান্তি, সমতা তথা সৌভ্রাতৃত্বের যে শিক্ষার কথা বলেছিলেন, তার মূল্য চিরন্তন।
কার্তারপুর সাহিব করিডরের উন্নয়ন:
এছাড়াও কেন্দ্রীয় মন্ত্রিসভার বৈঠকে কার্তারপুর সাহিব করিডরের উন্নয়নের বিষয়টিও অনুমোদিত হয়েছে। এই সিদ্ধান্তের ফলে গুরুদাসপুর জেলার দেরাবাবা নানক থেকে আন্তর্জাতিক সীমান্ত পর্যন্ত কার্তারপুর করিডর নির্মাণ ও তার উন্নয়ন করা হবে।
সুলতানপুর লোধি শহরের উন্নয়ন:
ঐতিহাসিক শহর সুলতানপুর লোধির উন্নয়নের বিষয়টিও কেন্দ্রীয় মন্ত্রিসভা অনুমোদন করেছে। উল্লেখ করা যেতে পারে, প্রাচীন এই শহরটির সঙ্গে শ্রী গুরুনানক দেবজির জীবনের বিভিন্ন দিক জড়িয়ে রয়েছে। শহরটির মানোন্নয়ন করে একে স্মার্ট সিটির রূপ দেওয়া হবে। সেইসঙ্গে, সুলতানপুর লোধি রেল স্টেশনের মানোন্নয়ন করে যাবতীয় আধুনিক সুযোগ-সুবিধা গড়ে তোলা হবে।
বিদেশি বিশ্ববিদ্যালয়গুলিতে গুরুনানক দেবজি নামাঙ্কিত বিশেষ পদ তৈরি:
বিদেশি বিশ্ববিদ্যালয়গুলিতে গুরুনানক দেবজি নামাঙ্কিত বিশেষ পদ তৈরির সিদ্ধান্তও মন্ত্রিসভার বৈঠকে অনুমোদিত হয়েছে। এর ফলে, অমৃতসরের গুরুনানক দেব বিশ্ববিদ্যালয়ে ইন্টারফেইথ স্টাডি সেন্টার গড়ে তোলা হবে। এছাড়াও, গ্রেট ব্রিটেন ও কানাডার একটি করে বিশ্ববিদ্যালয়ে গুরুনানক দেবজি নামাঙ্কিত বিশেষ পদ তৈরি করা হবে। নতুন দিল্লীতে গুরুনানক দেবজির জীবন ও শিক্ষা নিয়ে আন্তর্জাতিক স্তরের এক সেমিনারেরও আয়োজন করা হবে।
দেশে এবং বিদেশে গুরুনানক দেবজির জন্মবার্ষিকী উদযাপন:
গুরুনানক দেবজির ৫৫০তম জন্মবার্ষিকী যথাযথভাবে উদযাপনের জন্য রাজ্য এবং কেন্দ্রশাসিত অঞ্চলগুলিকে অনুরোধ করা হবে। বিদেশে ভারতীয় দূতাবাসগুলি বিশেষ অনুষ্ঠান ও কর্মসূচির আয়োজন করবে।
স্মারক মুদ্রা ও ডাকটিকিট প্রকাশ:
গুরুনানকের জন্মবার্ষিকী উদযাপন অনুষ্ঠানকে স্মরণীয় করে রাখতে ভারত সরকার স্মারক মুদ্রা ও ডাকটিকিট প্রকাশ করবে।
ধার্মিক অনুষ্ঠান ও প্রকাশনা:
সারা দেশ জুড়ে ধার্মিক কর্মসূচি ও অনুষ্ঠান আয়োজন করা হবে। দূরদর্শন গুরুনানক দেবজির অনুষ্ঠান সম্প্রচার করবে। ন্যাশনাল বুক ট্রাস্ট বিভিন্ন ভারতীয় ভাষায় রচিত গুরবাণী প্রকাশ করবে। বিশ্বের বিভিন্ন ভাষায় গুরুনানক দেবজির লেখা প্রকাশের জন্য ইউনেস্কোকে অনুরোধ করা হবে।
তীর্থযাত্রীদের জন্য বিশেষ ট্রেন:
ভারতীয় রেল একটি বিশেষ ট্রেন চালাবে, যেটি তীর্থযাত্রী ও পর্যটকদের গুরুনানক দেবজির সঙ্গে জড়িত পবিত্র জায়গাগুলিতে পরিষেবা দেবে।
CG/BD/DM/…
(Visitor Counter : 176
অসামরিকবিমানপরিবহণমন্ত্রক
উত্তরাখন্ডে শ্রী জ্যোতিরাদিত্য এম সিন্ধিয়া দুন ড্রোন মেলার উদ্বোধন করেছেন
নতুন দিল্লি, ৮ অক্টোবর, ২০২১
কেন্দ্রীয় অসমারিক বিমান চলাচল মন্ত্রী শ্রী জ্যোতিরাদিত্য সিন্ধিয়া এবং দফতরের প্রতিমন্ত্রী অবসরপ্রাপ্ত জেনারেল ডঃ ভি কে সিং উত্তরাখন্ডের দেরাদুনে ২০২১-এর দুন ড্রোন মেলার সূচনা করেছেন । তারা একটি প্যারাগ্লাইডিং শো-এর সূচনার পাশাপাশি বিভিন্ন ড্রোন উৎপাদনকারী সংস্থার প্রতিনিধিদের সঙ্গে মত বিনিময় করেন ।
অনুষ্ঠানে শ্রী সিন্ধিয়া জানান, ভারতে ড্রোনের ব্যবহারের যথেষ্ট সম্ভাবনা রয়েছে । তাই কেন্দ্রীয় সরকার ড্রোন সংক্রান্ত নতুন মুক্ত নীতি ও উৎসাহ ভিত্তিক উৎপাদন প্রকল্পের অনুমোদন দিয়েছে । উত্তরাখন্ড সরকারকে তিনি প্রস্তাব দেন অ্যারো স্পোর্টস এবং ভারতে ড্রোনের হাব হিসেবে দেরাদুনকে গড়ে তুলতে । অনুষ্ঠানে অসামরিক বিমান চলাচল মন্ত্রকের যুগ্ম সচিব শ্রী অম্বর দুবে সহ ইউনিভার্সিটি অফ পেট্রোলিয়াম অ্যান্ড এনার্জি স্টাডিজ, আইএমএস ইউনিসন বিশ্ববিদ্যালয়, ইনফরমেশন টেকনোলজি ডেভলপমেন্ট এজেন্সির ছাত্রছাত্রীরা এবং স্থানীয় পুলিশ বাহিনী, রাজ্য বিপর্যয় মোকাবিলা বাহিনী, ওয়াইল্ড লাইফ ইনস্টিটিউট অফ ইন্ডিয়া এবং আইটিবিএ দেরাদুনের প্রতিনিধিরা উপস্থিত ছিলেন ।
অনুষ্ঠানে সীমান্ত সুরক্ষা বাহিনীর হর্ষ সচন-এর প্যারাগ্লাইডিং শো ছাড়াও ড্রোন এবং অ্যারো স্পোর্টসের বিভিন্ন প্রদর্শনী দেখানো হয় । এছাড়াও দেশীয় পদ্ধতিতে ড্রোন অ্যাপলিকেশন অ্যান্ড রিসার্চ সেন্টার ও রাজ্য বিপর্যয় মোকাবিলা বাহিনী ত্রিমাত্রিক ড্রোনের প্রদর্শন করে দেখায় । স্বামীত্ব প্রকল্পে সমীক্ষার কাজে ড্রোনের ব্যবহার সম্পর্কে আরও আনম্যানড সিস্টেমস একটি চিত্তাকর্ষক প্রদর্শনী উপস্থাপনা করে ।
CG/CB/RAB
(Visitor Counter : 88
কৃষিমন্ত্রক
কৃষকদের জ্ঞান সমৃদ্ধ করে তুলতে ইলেক্ট্রনিক মিডিয়ার ব্যবহার
নতুন দিল্লি, ১১ ফেব্রুয়ারি, ২০২২
কেন্দ্রীয় কৃষি ও কৃষক কল্যাণ দপ্তর আধুনিক কৃষি প্রযুক্তি সম্পর্কে কৃষকদের আরও জ্ঞান সমৃদ্ধ করে তুলতে ইলেক্ট্রনিক মিডিয়ার মাধ্যমে একাধিক কর্মসূচি গ্রহণ করেছে। এরমধ্যে রয়েছে কৃষি কাজের প্রসারে গণমাধ্যমের সহযোগিতা। এই কর্মসূচিতে কৃষক সমাজের মধ্যে আধুনিক কৃষি প্রযুক্তি সম্পর্কে সচেতনতা গড়ে তোলা হচ্ছে। এছাড়াও ডিডি কিষাণ, দূরদর্শনের ১৮টি আঞ্চলিক কেন্দ্র এবং আকাশবাণীর ৯৬টি এফএম স্টেশনের মাধ্যমে কৃষি সম্পর্কিত অনুষ্ঠান সম্প্রচার করা হয়। কৃষক সমাজকে আধুনিক কৃষি প্রযুক্তি সম্পর্কে সচেতন করে তুলতে ট্যুইটার, ফেসবুক, ইনস্ট্রাগ্রাম এবং ইউটিউবের মত সোশ্যাল মিডিয়া প্ল্যাটফর্মগুলিকে কাজে লাগানো হচ্ছে।
কৃষকদের বিভিন্ন প্রজাতির কৃষিকাজ সম্পর্কে সচেতন করে তুলতে ভারতীয় কৃষি গবেষণা পর্ষদের একাধিক প্রতিষ্ঠান এবং কৃষি বিজ্ঞান কেন্দ্রগুলির পক্ষ থেকে ২৮৩টি মোবাইল অ্যাপ চালু করা হয়েছে। সরকার আধুনিক কৃষি পদ্ধতি গ্রহণে কৃষকদের প্রশিক্ষণ ও সচেতন করে তুলতে এগ্রিক্যালচার টেকনলোজি ম্যানেজমেন্ট এজেন্সির মাধ্যমে কৃষি ক্ষেত্রে সংস্কারমূলক কর্মসূচি রূপায়ণ করছে। দেশের ২৮টি রাজ্য ও ৫টি কেন্দ্রশাসিত অঞ্চলের ৬৯১টি জেলায় কৃষি সংস্কার মূলক এই কর্মসূচি রূপায়িত হচ্ছে। দেশে উদ্যান পালন ক্ষেত্রের সার্বিক বিকাশে সমস্ত রাজ্য ও কেন্দ্রশাসিত অঞ্চলে সুসংহত উদ্যান পালন উন্নয়ন কর্মসূচি রূপায়িত হচ্ছে। এই কর্মসূচিতে বিভিন্ন ধরণের ফলমূল ও শাক-সব্জি, মাশরুম, মশলা, ফুল, সুগন্ধি গাছ, নারকেল ও বাঁশ জাতীয় উদ্ভিদকে নিয়ে আসা হয়েছে। দেশের ২৮টি রাজ্য ও ২টি কেন্দ্রশাসিত অঞ্চলে ধান, গম, ডালশস্য, মোটা জাতীয় দানাশস্য, পুষ্টিকর দানা  প্রভৃতির উৎপাদন ও উৎপাদনশীলতা বাড়াতে জাতীয় খাদ্য সুরক্ষা মিশন রূপায়িত হচ্ছে।
ভারতীয় কৃষি গবেষণা পরিষদ তার ৭২৯টি কৃষি বিজ্ঞান কেন্দ্রের নেটওয়ার্কের মাধ্যমে আধুনিক কৃষি প্রযুক্তি সম্পর্কে কৃষকদের সচেতন ও তথ্যাভিজ্ঞ করে তুলছে। কৃষি বিজ্ঞান কেন্দ্রগুলি কৃষক এবং কৃষি কাজের সঙ্গে যুক্ত মহিলাদের প্রশিক্ষণ, দক্ষতা উন্নয়ন কর্মসূচি গ্রহণ করে থাকে।
রাজ্যসভায় আজ এক লিখিত জবাবে একথা জানান কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর।
CG/BD/AS/
(Visitor Counter : 54
রেলমন্ত্রক
রেল মন্ত্রক এবং তথ্য ও সম্প্রচার মন্ত্রকের পক্ষ থেকে রেলওয়ে চত্বরে সমন্বিত একক উইন্ডো ফিল্মিং প্রক্রিয়া শুরু করা হয়েছে
এখন থেকে চলচ্চিত্রকাররা এফএও'র ওয়েব পোর্টালের মাধ্যমে রেল মন্ত্রকের কাছে শুটিং করার অনুমতির জন্য আবেদন করতে পারেন
নতুন দিল্লি, ০১ নভেম্বর, ২০২১
ভারতীয় রেলে চলচ্চিত্রের জন্য শুটিং করার ক্ষেত্রটি আরও সহজতর করতে ন্যাশনাল ফিল্ম ভেলোপমেন্ট কর্পোরেশন এবং রেল মন্ত্রকের যৌথ উদ্যোগে ফিল্ম ফেসিলিটেশন অফিস, এফএফও গঠন করা হয়েছে। এর মাধ্যমে রেলওয়ে চত্বরে চিত্রগ্রহণের অনুমতির পথ আরও সুগম করবে। ভারতীয় রেলকে নিয়ে অনেক চলচ্চিত্র নির্মাণ করা হয়েছে।
রেলওয়েতে চিত্রগ্রহণ সহজতর করতে এবং সারা বিশ্বের চলচ্চিত্র নির্মাতাদের সুবিধার্থে এই ফিল্ম ফেসিলিটেশন অফিস তৈরি করা হয়েছে। এর ওয়েব পোর্টাল হচ্ছে ভারতজুড়ে রেলওয়েতে চিত্রগ্রহণের জন্য একক উইন্ডো সুবিধা।
এখনো পর্যন্ত আন্তর্জাতিক এবং ভারতীয় চলচ্চিত্র নির্মাতা অথবা তাঁদের প্রতিনিধিদের রেলওয়েতে চলচ্চিত্র শুটিং করার জন্য অনুমতি পেতে আবেদনপত্র জমা দিতে জোনাল রেলওয়ে এবং নতুন দিল্লিতে রেলওয়ে বোর্ডের প্রধান জনসংযোগ কর্মকর্তার অফিসে যেতে হয়।
এখন থেকে ফিল্ম ফেসিলিটেশন অফিসের মাধ্যমে পোর্টাল চালু করার পর এই পোর্টালের মাধ্যমে একক উইন্ডো হিসাবে শুটিংয়ের জন্য আবেদন করা যাবে। এন নম্বর হচ্ছে, www.ffo.gov.in
।
চলচ্চিত্র নির্মাতারা এই পোর্টালের মাধ্যমে অনলাইনে আবেদন করতে পারবেন।
এই পোর্টালটি আবেদনকারীকে একটি প্লাটফর্ম এবং সেই সাথে আবেদন সংক্রান্ত যেকোন প্রশ্ন উত্থাপন ও তার সমাধান করার চেষ্টা চালাবে।
রেলওয়ে বোর্ডের চেয়ারম্যান ও মুখ্য কার্যনির্বাহী আধিকারিক শ্রী সুনীত শর্মা জানিয়েছেন," ভারতীয় রেলওয়ে ভারতীয় চলচ্চিত্রের সাথে একটি সুদীর্ঘ সম্পর্ক স্থাপন করে নিয়েছে। ভারতীয় রেল বিভিন্ন চলচ্চিত্রে শুটিং এবং গান চিত্রায়নের জন্য সব সময় সমর্থন দিয়েছে। নতুন এই পদ্ধতি চলচ্চিত্র নির্মাতাদের ব্যাপক সাহায্য করবে।"
তথ্য ও সম্প্রচার মন্ত্রকের সচিব শ্রী অপূর্ব চন্দ্র বলেন, "ভারতীয় চলচ্চিত্রে রেলের একটা অবদান রয়েছে। রেলওয়েকে ঘিরে অনেক চলচ্চিত্রের শুটিং হয়েছে। ভারতীয় চলচ্চিত্রের ইতিহাসে রেল একটি গুরুত্বপূর্ণ জায়গা নিয়ে রয়েছে বলা যেতে পারে।"
নতুন এই পোর্টালের মাধ্যমে ফিচার ফিল্ম থেকে শুরু করে টিভি বা ওয়েব শো, তথ্যচিত্র বা মিউজিক ভিডিও বা বিজ্ঞাপন তৈরি, এসবের জন্যই আবেদন করা যাবে।
CG/ SB
(Visitor Counter : 171
রাষ্ট্রপতিরসচিবালয়
শ্রী কে আর নারায়নানের জন্মদিনে রাষ্ট্রপতির শ্রদ্ধার্ঘ
নতুনদিল্লি, ২৭শে অক্টোবর, ২০২০
প্রাক্তন রাষ্ট্রপতি শ্রী কে আর নারায়নানের জন্মদিনে আজ ২৭শে অক্টোবর রাষ্ট্রপতি শ্রী রামনাথ কোভিন্দ রাষ্ট্রপতি ভবনে তাঁকে শ্রদ্ধা জানিয়েছেন। শ্রী কে আর নারায়নানের প্রতিকৃতিতে রাষ্ট্রপতি ও রাষ্ট্রপতি ভবনের আধিকারিকরা পুষ্পার্ঘ নিবেদন করেছেন ।
CG/CB
(
তথ্যওসম্প্রচারমন্ত্রক
পূর্ব পাকিস্তানের প্রতিটি পরিবারের যুদ্ধের সময়ের কাহিনী 'মেঘমল্লার': চিত্র পরিচালক জাহিদুর রহিম অঞ্জন
নতুন দিল্লি, ২০ জানুয়ারি, ২০২১
বাংলাদেশে ১৯৭১ সালের মুক্তিযুদ্ধ ছিল বলতে গেলে জনগণের যুদ্ধ, অর্থাৎ যাকে বলা হয় পিপলস্ ওয়ার। সেই মুক্তিযুদ্ধের আধারে ছোট একটি শহরের এক পরিবারের সংগ্রামের কাহিনী নিয়ে তৈরি চলচ্চিত্র মেঘমল্লার। এমনটি জানিয়েছেন বাংলাদেশের চিত্র পরিচালক জাহিদুর রহিম অঞ্জন। তিনি বলেন, এটি কেবল মাত্র একটি পরিবারের গল্প নয়, সেই সময় পূর্ব পাকিস্তানের প্রতিটি পরিবারের মধ্যে ছিল এই সংগ্রামের কাহিনী। বাংলাদেশের মুক্তিযুদ্ধে প্রতিটি পরিবারের অবদান ছিল যা সে দেশের ইতিহাসে একটি গুরুত্বপূর্ণ অধ্যায় বলে জাতীয় পুরস্কারপ্রাপ্ত অভিনেতা শহীদুজ্জামান সেলিম মনে করেন।
গোয়ায় আজ ৫১- তম ভারত আন্তর্জাতিক চলচ্চিত্র উৎসবে ফোকাস কান্ট্রি হিসেবে বাংলাদেশের চিত্র পরিচালক ও শিল্পীরা এক সাংবাদিক বৈঠকের আয়োজন করেন। ওই বৈঠকে জানানো হয় যে, বাংলাদেশ এবার তাদের ৫০ তম স্বাধীনতা দিবস উদযাপন করার পাশাপাশি বঙ্গবন্ধু শেখ মুজিবর রহমানের জন্মশতবর্ষ উদযাপন করছে। বাংলাদেশের পরিচালক এবং শিল্পীরা জানান যে, সেদেশে ভালো চলচ্চিত্র নির্মাণের জন্য সরকার বিভিন্নভাবে তাঁদের সহযোগিতা করছেন।
রাষ্ট্রপতিরসচিবালয়
প্রেস বিজ্ঞপ্তি
নয়াদিল্লি, ২৬ জুন, ২০১৯
রাষ্ট্রপতি নাগাল্যান্ডের রাজ্যপাল শ্রী পদ্মনাথ বালকৃষ্ণ আচার্যকে মণিপুরের রাজ্যপাল হিসেবে নিয়োগের কথা ঘোষণা করেছেন। নাগাল্যান্ড ছাড়াও শ্রী আচার্য মণিপুরের রাজ্যপালেরদায়িত্বও পালন করবেন। মণিপুরের রাজ্যপাল ডঃ নাজমা এ হেপতুল্লা ছুটিতে রয়েছেন।
CG/CB/NS
(Visitor Counter : 85
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৫৩ কোটি ৮০ লক্ষ ছাড়িয়েছে
দেশে গত ২৪ ঘণ্টায় ৮৫ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৬.০১ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১ লক্ষ ৯৪ হাজার ৭২০
দেশে করোনায় আক্রান্তের সংখ্যা ৯ লক্ষ ৫৫ হাজার ৩১৯
সাপ্তাহিক-ভিত্তিতে আক্রান্তের হার ৯.৮২ শতাংশ
নয়াদিল্লি, ১২ জানুয়ারি, ২০২২
ভারতে এ পর্যন্ত ১,৫৩,৮০,০৮,২০০টি টিকার ডোজ দেওয়া হয়েছে। গতকাল টিকা দেওয়া হয়েছে ৮৫,২৬,২৪০ জনকে।
স্বাস্থ্য কর্মীদের মধ্যে ১,০৩,৮৯,৩৯৯ জন টিকার প্রথম ডোজ, ৯৭,৫৬,৬৪৬ জন টিকার দ্বিতীয় ডোজ এবং ৯,১৯,৭২৯ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৮৭,৮৯৮ জন প্রথম ডোজ, ১,৭০,০১,৫৩০ জন দ্বিতীয় ডোজ এবং ৪,৯০,০৪৮ জন সতর্কতামূলক ডোজ পেয়েছেন। ১৫-১৮ বছর বয়সীদের মধ্যে প্রথম ডোজ পেয়েছে ২,৮২,৭৪,৮৪৭ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫১,৮২,৮৯,৫৮৪ জন এবং দ্বিতীয় ডোজ পেয়েছেন ৩৫,৮০,১০,১৬২ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৯,৬৬,১৫,৯৭০ জন। আর দ্বিতীয় ডোজ পেয়েছেন ১৫,৭৮,৩৯,৬৩৩ জন। যাঁদের বয়স ৬০-এর ওপরে তাঁদের মধ্যে ১২,২৫,৪৭,৭৪৯ জন প্রথম ডোজ, ৯,৯০,০৯,০৬৭ জন দ্বিতীয় ডোজ এবং ৪,৭৫,৯৩৮ জন সতর্কতামূলক ডোজ পেয়েছেন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ৬০ হাজার ৪০৫ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৪৬ লক্ষ ৩০ হাজার ৫৩৬ জন সুস্থ হয়ে উঠেছেন। জাতীয় আরোগ্য লাভের হার ৯৬.০১ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ১ লক্ষ ৯৪ হাজার ৭২০ জন। বর্তমানে ৯ লক্ষ ৫৫ হাজার ৩১৯ জন চিকিৎসাধীন। দেশে মোট সংক্রমিতের মাত্র ২.৬৫ শতাংশ চিকিৎসাধীন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ১৭ লক্ষ ৬১ হাজার ৯০০টি নমুনা পরীক্ষা করা হয়েছে। এ পর্যন্ত দেশে ৬৯ কোটি ৫২ লক্ষ ৭৪ হাজার ৩৮০টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ৯.৮২ শতাংশ এবং দৈনিক সংক্রমণের হার ১১.০৫ শতাংশ।
CG/CB/SB
(Visitor Counter : 110
বিজ্ঞানওপ্রযুক্তিমন্ত্রক
স্বামীত্ব প্রকল্পের আওতায় ৬ লক্ষ গ্রামের ম্যাপিং ও ১০০টি শহরের জন্য প্যান-ইন্ডিয়া থ্রিডি ম্যাপ নেওয়া হবে, যা আগামী দিনে দেশের জন্য একটি গেম চেঞ্জার : ডাঃ জিতেন্দ্র সিং
নতুন দিল্লি, ১৫ ফেব্রুয়ারি, ২০২২
কেন্দ্রীয় বিজ্ঞান ও প্রযুক্তি, ভূবিজ্ঞান মন্ত্রকের স্বাধীন দায়িত্ব প্রাপ্ত, প্রধানমন্ত্রীর দপ্তর, কর্মীবর্গ, গণ অভিযোগ, পেনশন, আনবিক শক্তি ও মহাকাশ দপ্তরের প্রতিমন্ত্রী ডাঃ জিতেন্দ্র সিং আজ জানিয়েছেন কেন্দ্রীয় সরকারের স্বামীত্ব প্রকল্পের আওতায় ড্রোন সহ ভূ-স্থানিক প্রযুক্তির সাহায্যে ৬ লক্ষেরও বেশি গ্রামে সমীক্ষার কাজ চালানো হবে। এই একই সময়ে ১০০টি শহরের জন্য প্যান-ইন্ডিয়া থ্রিডি মানচিত্র প্রস্তুত করা হবে, যা আগামী দিনে দেশের জন্য এক গেম-চেঞ্জার হয়ে উঠবে বলে জানান তিনি।
ভূ-স্থানিক তথ্য প্রকাশের প্রথম বার্ষিকী স্মরণে প্রধান অতিথি হিসেবে উপস্থিত কেন্দ্রীয় মন্ত্রী জানান, এই ভূ-স্থানিক প্রযুক্তি, ড্রোন নীতি এবং আনলকড স্পেস সেক্টর দেশের ভবিষ্যতের অর্থনৈতিক অগ্রগতির দিশারী। তিনি জানান, মিশন মোডে এই প্রকল্প গ্রহণ করা হয়েছে। শীঘ্রই ভূ-স্থানিক নীতি ঘোষণা করা হবে বলেও জানান তিনি। কেন্দ্রীয় মন্ত্রী বলেন, স্বামীত্ব প্রকল্পের আওতায় ৬ লক্ষ গ্রামে মানচিত্র তৈরি করার জন্য সার্ভে অফ ইন্ডিয়া কাজ চালাবে। এর সঙ্গে ডিজিটাল প্রযুক্তির উপর ভিত্তি করে দেশের ১০০টি শহরে প্যান-ইন্ডিয়া থ্রিডি ম্যাপিং কর্মসূচি চালু করা হবে। দুর্যোগ মোকাবিলা, বিদ্যুতের ব্যবহার, জমির রেকর্ড, জল বন্টন, সম্পত্তি কর ইত্যাদি ক্ষেত্রে নানান সমস্যা সমাধানে এই উদ্যোগ বিশেষ কাজে লাগবে।
শ্রী সিং জানিয়েছেন, প্রধানমন্ত্রী শ্রী নরেন্দ্র মোদী মহাকাশ ক্ষেত্র, পারমাণবিক শক্তি সহ একাধিক বিষয়ে সাহসী সিদ্ধান্ত গ্রহণ করেছেন। অতীদের ড্রোন নীতিতেও পরিবর্তন নিয়ে এসেছেন। এর ফলে আর্থিক বিকাশ এবং কর্মসংস্থানের সুযোগ তৈরি হয়েছে বলেও মন্তব্য করেন কেন্দ্রীয় মন্ত্রী। ডাঃ জিতেন্দ্র সিং জানান, ভূ-স্থানিক প্রযুক্তি হলো দেশের ডিজিটাল মুদ্রা, যা পরিকাঠামো, উৎপাদন, স্বাস্থ্য, কৃষি, নগর উন্নয়ন, মহাসড়ক ও পরিষেবা ক্ষেত্রের মতো একাধিক বিষয়ে গতি নিয়ে আসবে। তিনি বলেন, ২০২৫ সালের মধ্যে ভারতে এই প্রযুক্তি রপ্তানির পরিমাণ ৩৬ হাজার ৩০০ কোটি টাকাতে পৌঁছবে। তিনি কেন্দ্রীয় সরকারের আত্মনির্ভর ভারত, মেক ইন ইন্ডিয়া ও ডিজিটাল ইন্ডিার মূল স্তম্ভের কথা তুলে ধরেন। তিনি বলেন, মহাকাশ, পারমাণবিক শক্তি, ড্রোন ইত্যাদি ক্ষেত্রে সরকার সাহসী সিদ্ধান্ত গ্রহণ করেছে। এর ফলে দেশে দক্ষতার বিকাশ যেমন ঘটেছে, তেমনই উদ্ভাবনী সমাধান ও নতুন পথ খুলে গেছে। এদিন অনুষ্ঠানে বিজ্ঞান ও প্রযুক্তি দপ্তরের সচিব ডঃ এস চন্দ্রশেখর সহ অন্য বিশিষ্ট ব্যক্তিরা উপস্থিত ছিলেন।
CG/SS/SKD/
(Visitor Counter : 95